Mesto Dunajská Streda – Dunaszerdahely Városa
	Mestský úrad  – Városi hivatal
	Hlavná 50/16, 929 01 Dunajská Streda

Otázky záujemcov ohľadom obsahu súťažných podkladov zákazky s názvom „Vytvorenie novej web stránky mesta Dunajská Streda“ a odpovede verejného obstarávateľa:
 
Otázka č. 1: 
Prosím o upresnenie pojmu: bod 10. Pokyn k predloženiu ponuky, bod 2 - ... a počet mesiacov na pozáručný servis, čo sa myslí pod pozáručným servisom?

Odpoveď č. 1: 
Pozáručný servis - počet mesiacov, počas ktorých uchádzač zabezpečí servis webovej stránky v prípade nefunkčnosti, v prípade problémov, v prípade že verejný obstarávateľ požaduje zmeny v štruktúre webovej stránky.

Otázka č. 2:
Cenová ponuka podľa prílohy č.1 neobsahuje položku pravidelné poplatky – cena za doménu, hostingové služby, aktualizáciu softvéru, zálohovanie dát, ako sa uvažuje s týmito službami?

Odpoveď č. 2: 
Žiadame oceniť služby, ktoré boli určené obstarávateľom. Ostatné služby nebudú zabezpečené v rámci zákazky.

Otázka č. 3:
Prosím vysvetliť, čo pod tým rozumiete:
Webová stránka by mala byť prepojená so sociálnymi sieťami a mala by mať zabudovaný systém spravodaj s rozoznávaním jazyka.

Odpoveď č. 3:
Webová stránka má byť prepojená so sociálnymi sieťami (facebook, youtube, twitter,), tak aby ukázal v jednom bloku  tých, ktorí sú spokojní so stránkou (dali "like"). resp.  twitter link, kde sa návštevníci môžu pripojiť a najnovšie informácie získajú vo forme tweetov. Systém rozpoznávania jazykov znamená, že systém sám rozlišuje osoby v spravodaji, ktorí sú maďarskí a ktorí sú slovenskí a posiela im spravodaj v relevantnom jazyku.

Otázka č. 4:
Čo znamená slovné spojenie „variantné riešenia“ v bode č. 7 výzvy-súťažných podkladov?

Odpoveď č. 4:
Variantné riešenie vo výzve znamená, že každý uchádzač predloží 1 ponuku s návrhom na plnenie kritérií a nepredloží rôzne varianty.

V Dunajskej Strede, dňa 10.10.2013

								      Ing. Zuzana Andrássy PhD.  
                                                                                      Odborne spôsobilá osoba splnomocnená  
                                                                                                            na výkon VO